Predkladacia správa

Správa o činnosti Protimonopolného úradu Slovenskej republiky za rok 2005 sa predkladá na rokovanie vlády Slovenskej republiky na základe uznesenia vlády SR č. 1012 do dňa 14. 12. 2005 k Plánu práce vlády Slovenskej republiky na rok 2006.

Správa komplexne hodnotí činnosť úradu a zameriava sa najmä na:
•	činnosť úradu pri posudzovaní protisúťažných praktík,
•	činnosť úradu pri posudzovaní koncentrácií,
•	iné aktivity úradu,
•	priority úradu v ďalšom období.

Súčasťou materiálu je aj stručný popis najvýznamnejších prípadov, ktorými sa úrad zaoberal v oblasti šetrenia a postihovania protisúťažných praktík a kontroly koncentrácií.  	

Predložený materiál nemá ekonomický, finančný a environmentálny vplyv, vplyv na zamestnanosť a podnikateľské prostredie, ani vplyv na štátny rozpočet.